OpenLLM-France/wikimedia huggingface dataset:
# Emakume Artisten Museo Nazionala

Emakume Artisten Museo Nazionala (ingelesez, National Museum of Women in the Arts, NMWA) Washington DC hiriko museoa da eta ikus-entzunezkoetan, arte eszenikoetan eta literaturan emakumezkoen lorpenak ezagutzera ematea du helburu. NMWA 1981ean sortu zuten Wallacek eta Wilhelmina Holladayk. 1987an ireki zenetik, museoak 4.500 pintura, eskultura, paper gaineko obra eta dekorazio artetik gorako bilduma eskuratu du. Bildumak Mary Cassatt, Frida Kahlo eta Élisabeth Louise Vigée-Le Brun-en lanak biltzen ditu, besteak beste. Museoa Estatu Batuetako leku historikoen erregistro nazionalaren zati den tenplu masoniko zaharraren eraikinean dago.

## Historia

Museoa artearen historia tradizionala zalantzan jartzeko helburuarekin sortu zen. Baztertuak edo aitortu gabeko emakume artistak ezagutzera eta emakumeek arte garaikidean duten lekua bermatzera bideratuta dago. Wilhelmina Cole Holladay, museoaren sortzailea, eta haren senarra, Wallace F. Holladay, 1960ko hamarkadan hasi ziren artea biltzen akademia museoaren bildumetan eta arte erakusketa garrantzitsuetan, emakumeak gutxi irudikatzeaz eztabaidatzen hasi zenean. Europan ikusitako Clara Peeters margolariaren lanak harritu zien: XVII. mendeko flandesko bodegoia. Peetersi buruzko informazioa bilatu zuten eta artearen historiako testu kanonikoetan (H.W. Janson, History of Art) aurtkitu zuten ez zegoela ez Peeters ez beste edozein emakume artista. Emakumeen artelanak biltzera eta museo-ikerketa zentro bat sortzera konpromisoa hartu zuten.

## Erreferentziak

* ↑ «About | National Museum of Women in the Arts». nmwa.org.
* ↑ «Our History | National Museum of Women in the Arts». nmwa.org.

## Kanpo estekak

* Datuak: Q861608
* Multimedia: National Museum of Women in the Arts / Q861608
# Emak Bakia (1926ko filma)

    Artikulu hau 1926ko filmari buruzkoa da; beste esanahietarako, ikus «Emak Bakia (argipena)».
Emak Bakia (euskaraz jatorrizkoan) Man Ray zinemagileak 1926an egin zuen film esperimentala da. Rayografoak, esposizio bikoitzak eta fokuratze teknikak erabili zituen. Lapurdiko kostaldeko etxe bat da Emak Bakia, eta filmaren plano batzuetan agertzen da. Oskar Alegria zinemagile nafarrak dokumentala egin zuen 2012an (Emak Bakia baita), etxea eta Rayren filma elkarlotuz.

## Sinopsia

Oharra: Atal honek istorio osoa edo amaiera argitzen du.
Emak Bakiak fluidoen mekanikako elementuak erakusten ditu, biraka dabiltza objektua eta eguneroko objektuek izan ditzaketen erabilera hutsalak agertzen ditu. Alice Prin (Montparnasseko Kiki) aktoreak kotxe bat eramaten du hirian zehar. Filmaren erdialdean Jaques Rigaut emakume jantziekin agertzen da. Ondoren filmean La raison de cette extravagance jartzen du (nabarmenkeri honen arrazoia). Ondoren kotxe bat iristen da eta pertsona bat jaisten da maleta batekin eraikin batean sartuz. Maletan krabatak daramatza eta erditik mozten ditu. Ondoren hauen esposizio bikoitzak agertzen dira.

## Oharrak

Filmean Pablo Picassoren eskulturak agertzen dira eta Man Rayren beraren objektu matematikoak. Filma estreinatu zenean buruko mina ematen ziola zioen ikusle baten eta isiltzeko eskatu zion beste baten artean borrokaldia izan zen.

## Kanpo estekak

* Emak Bakia filma, online ikusgai.
* Datuak: Q1334558
# Emak Bakia (argipena)

Emak Bakia izenak hainbat adiera du:
* Emak Bakia etxea, Bidarteko eraikin bat da, Errumaniako estilo arkitektoniko batean eraikia 1912. urtean.
* Emak Bakia, 1926an Man Rayk egindako film esperimentala da.
* Emak Bakia baita 2012an Oskar Alegriak zuzendutako film dokumentala da.
* Emak Bakia Baita 20. mendearen azken laurdenean osatutako literatura argitaldari euskalduna da.
# Emak Bakia (etxea)

    Artikulu hau Bidarteko eraikinari buruzkoa da; beste esanahietarako, ikus «Emak Bakia (argipena)».
Emak Bakia etxea Lapurdiko kostako muino batean dagoen jauregi erako etxea da. Getaria eta Bidarte artean dago, Bidarteko udalerriaren barruan, Parlamentua hondartzaren parean.

## Historia eta ezaugarriak

Grégoire Gradisteanu Errumaniako aristokrataren enkarguz eraiki zen 1912. urtean, eta Errumaniako estilo jakin batean (Brâncovenesc esaten zaiona) eraiki zen arren, inguruko ohitura etxeei euskarazko izena ematea zelakoan, Gradisteanuk Emak Bakia aukeratu zuen, lasai utz zezaten nahiko baitzuen.
1926an Man Rayk film esperimentala egin zuen etxearen izenarekin, eta etxearen hiruzpalau plano agertzen diren arren, ez dago etxearen kokapenaren pista zuzenik filmean. Gai horri eutsi zion Oskar Alegria zinemagileak 2012an beste film dokumental bat egiteko: Emak Bakia baita. Film honetan Gradisteanuaren biloba agertzen da, emakumezko edadetu bat, 94 urteko printzesa alemana nonbait.
21. mendean, Frantziako enpresa bateko enplegatuen oporraldietarako erabiltzen da etxea, baina beste bezero batzuek ere aloka dezakete.

## Erreferentziak

* ↑ (Frantsesez) «La renaissance d’Emak Bakia au Pays basque» SudOuest.fr (Noiz kontsultatua: 2018-09-06).
* ↑ Iturria, Mikel. «Emak Bakia baita filma egin du Oskar Alegriak — Eibar.ORG | Eibarko peoria» eibar.org (Noiz kontsultatua: 2018-09-06).
* ↑ «Izarren argipean ikusi zen New Yorken "Emak Bakia" pelikula, Brooklyngo Rooftop Films jaialdian» Euskal kultura (Noiz kontsultatua: 2018-09-06).
* ↑ (Frantsesez) «Maison Familiale CE de Socata BIDART (64210), Centres de loisirs...» www.118712.fr (Noiz kontsultatua: 2018-09-06).

## Kanpo estekak

* Datuak: Q56489317
# Emak Hor

Emak Hor edo Emak Hor Rugby Arcangues-Bassussarry Lapurdiko errugbi taldea da, Arrangoitze eta Basusarriko jokalariez osaturikoa. Fédérale 3 ligan ari da jokatzen.
2023ko ekainaren 25ean Frantziako Régionale 1 txapelketako irabazlea izan zen, Vic-en-Bigorreri 13-12 irabazi zion, eta Fédérale 3ra igo zen.

## Azken urteak

| Urtea | Maila | Emaitza |
| 2023-24 | Fédérale 3 | 2.a, final 1/16 |

## Kanpo estekak

* Datuak: Q127596975
# Emak Bakia baita (2012ko filma)

    Artikulu hau 2012ko dokumentalari buruzkoa da; beste esanahietarako, ikus «Emak Bakia (argipena)».
Emak Bakia baita (2012) Oskar Alegria zuzendari euskaldunak 2012an egindako film dokumentala da, bere bide artistikoko lehen film luzea.
Donostiako Zinemaldiko Zabaltegi sailean estreinatu zen, eta kritika bikainak eskuratu zituen. Gerora, munduko 70 zinema-jaialditan ere erakutsi du Alegriak, bai eta 15 sari jaso ere. Gainera, hamahiru hizkuntzatara itzuli da; besteak beste, persierara eta albanierara.

## Filmaren egikera

Dokumentalaren ardatza Man Rayren 1926ko Emak Bakia filmean ageri den etxearen bilaketa da; lan gaitza, kontuan hartuta Rayk etxearen hiru plano baino ez zituela erakutsi bere filmean: ate nagusia, leiho baten bi zutabe eta gertuko kostaldearen zati bat. Horregatik, 2016ko Emak Bakia baita filmaren zuzendariak beste informatzaile batzuen laguntza beharko du etxea bilatzeko, hala nola zoria eta haizea, Alegriaren beste lan batzuetan ere agertzen diren bi elementu.
Emak Bakia etxea Lapurdiko kostaldeko muino batean dago, Getaria eta Bidarte artean, Parlamentia deitzen zaion tokian; izan ere, garai batean, balea-kontuak hitz egiten ziren bertan. Horrela mintzo da Alegria tokiari buruz: "Behin pentsatu nuen Emak Bakia ez beste etxeekin ere pelikulak egitea; Parlamentiatik atera gabe hogei pelikula filmatzea; Parlamentwood bat sortzea. Etxe guztiek badute zerbait".
Dokumentala egiteko prozesuari dagokiolarik, ezinbestekoak izan zaizkion bi ikuspegi aipatzen ditu Alegriak, poesiarena eta kazetariarena: "Kazetaritza ikasi dut eta kazetari moduan ekin nion etxea bilatzeari, artxibotan begiratzen, galdetzen… Baina lan horrek ez zizkidan erantzunak ematen, eta, azkenean, kazetariak artistari eman zion lekukoa, poesia eta magia horrek urrutira eraman zaitzakeelako. Kazetaria eta artista eskua emanda doaz film honetan, poesia hutsa gehiegi aldendu daitekeelako istoriotik".

## Erreferentziak

* ↑ (Gaztelaniaz) «director / Emak Bakia» emakbakiafilms.com (Noiz kontsultatua: 2018-09-06).
* ↑ Araolaza, Gari. «Emak Bakia — Eibar.ORG | Eibarko peoria» eibar.org (Noiz kontsultatua: 2018-09-06).
* ↑ Berria.eus. ««Libre eta pobre naizenean sortzen ditut lanik estimatuenak»» Berria (Noiz kontsultatua: 2018-09-06).
* ↑ [|Garcia Idiakez, Mikel]. «"Emak bakia ez da xuxurla bat, oihuka esaten den zerbait da"» Argia (Noiz kontsultatua: 2017-09-09).

## Kanpo estekak

* Datuak: Q56488887
# DreamWorks Animation

DreamWorks Animation, Estatu Batuetako animaziozko zinema-konpainia bat da. DreamWorks Animation estudioak Kaliforniako Glendale hirian kokatuak daude eta DreamWorks Pictures enpresaren filiala da.
DreamWorks Animation-ek 38 luzemetrai ekoitzi ditu, Antz (1998) filmarekin hasi ziren, hau izan zen ordenagailuz animaturiko hirugarren luzemetraia.

## Kanpo estekak

* Datuak: Q500088
* Multimedia: DreamWorks Animation / Q500088
# Dražkovce

Dražkovce Eslovakiako udalerri bat da, Martingo barrutian kokatuta. 4,42 km²ko azalera du eta 971 biztanle 2017ko datuen arabera.

## Historia

Idatzizko lehen aipamena 1242. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q909698
* Multimedia: Dražkovce / Q909698
# Dream River

Dream River (euskaraz Ametsezko Ibaia) 2013an Bill Callahan estatubatuar kantautoreak argitaratutako diskoa da.

## Abestiak

* The Sing - 4:32
* Javelin Unlanding - 3:48
* Small Plane - 3:57
* Spring - 5:10
* Ride My Arrow - 5:03
* Summer Painter - 6:30
* Seagull - 5:39
* Winter Road - 5:30
    Denera: 40:09

## Kanpo estekak

* Bill Callahan kantautorearen Dream River diskoa entzungai. (Ingelesez)
* Datuak: Q15818523
# Dreadnought

Dreadnoughta, korazatu monokalibrea ere deitua, XX. mendean zehar korazatu mota nagusia izan zen. Mota honetako lehenak, Britainiar Itsas Armadaren HMS Dreadnought izenekoak, 1906an zerbitzuan hasi zenean, hainbesteko zirrara eragin zuen non geroago zerbitzuan hasi ziren korazatuak, beren diseinu monokalibrean oinarrituta, dreadnought gisa sailkatu zituzten oro har, eta aurreko diseinuei, berriz, pre-dreadnought deitu zitzaien. Bere diseinuak bi ezaugarri iraultzaile zituen: kalibre bakarreko armamentu astuna eta lurrun-turbinen bidezko propultsioa. Mota honetako ontzien etorrerak, arma-karrera berpiztu zuen, batez ere Erresuma Batuaren eta Alemaniar Inperioaren artean, baina mundu osoan eragina izan zuen, gerraontzi mota berri hau, botere nazionalaren sinbolo erabakigarri bihurtu baitzen.
HMS Dreadnought eraiki aurretik, hainbat urtez garatu zen ontzi monokalibre baten kontzeptua. Japoniar Itsas Armada Inperialak 1904an ekin zion horrelako korazatu bati, baina ontzia pre-dreadnought gisa amaitu zen. Garapen teknikoak azkar egin zuen aurrera, eta ondorengo diseinuek azkar handitu zuten tamaina, eta armamentuan, blindajean eta propultsioan hobekuntzak egin zituzten. Hamar urte eskasean, beste korazatu batzuek zaharkituta utzi zuten HMS Dreadnought bera. Ontzi horiei super-dreadnought deitu zitzaien. Dreadnought asko Lehen Mundu Gerraren ondoren desegin zituzten Washingtongo Itsas Itunaren arabera, baina super-dreadnought modernoenetako batzuek zerbitzuan jarraitu zuten Bigarren Mundu Gerran borrokatzera iritsi arte.
Dreadnought-en eraikuntzak XX. mendeko lehen urteetan baliabide ugari kontsumitu zituen arren, korazatu mota horrekin hornitutako floten arteko topaketa bakarra izan zen: Jutlandiako guduan, Britainiar Errege Itsas Armadak eta Alemaniako Itsas Armada Inperialak elkarren aurka borrokatu zuten emaitza erabakigarririk gabe. Dreadnought terminoa bera (euskaraz: «ikaragaitz»), Lehen Mundu Gerraren ondoren hasi zuten erabiltzen, batez ere Washingtongo Itsas Ituna sinatu ondoren; izan ere, une horretarako zeuden korazatu guztiek ezaugarri berberak zituzten, gerra-gurutzontziek ere bazituzten, dreadnought iraultzaren ondoriozko beste ontzi mota batek bezala.

## Erreferentziak

* ↑ Mackay, Ruddock F.. (1973). Fisher of Kilverstone. Oxford: Clarendon Press, 326 or. ISBN 0-19-822409-5..

## Kanpo estekak

* Datuak: Q847109
# DreamWorks

DreamWorks, DreamWorks Studios, ofizialki DW II Distribution Co., LLC, baita DreamWorks, LLC, DreamWorks SKG edo DW Studios, LLC izenez ezaguna ere, estatubatuar filma, bideo-joko eta telebista saioak ekoizten dituen zinema estudio bat da, 1994ko urriaren 12an sortua izan zen, Jeffrey Katzenbergek The Walt Disney Company konpainia laga eta gutxira. Disneyren aurka egindako elegite batean lortutako diruaz Katzenberg, Steven Spielberg eta David Geffenekin estudio bat sortzeko elkartu zen. 2005 eta 2006 artean Paramount Pictures ekoiztetxeari saldua izan zen, baina 2008ko urrian DreamWorks ekoiztetxeak harekin zuen lotura etetea erabaki zuen.
Egoitza Kaliforniako Glendale udalerrian du.
Enpresak 100 milioi dolarreko (blockbusters) aurrekontua gainditu izan duten filmak ekoiztu izan ditu, oraingoz Shrek 2 bere filmarik arrakastatsuena izan delarik. 2005ko abenduan, Spielberg, Katzenberg eta Geffenek estudioa 2006ko otsaila arte anaituko ez zen transakzio baten bidez Viacom ekoiztetxeari saldu zion.

## Erreferentziak

* ↑ DreamWorksStudios.com Terms of Use

## Kanpo estekak

* DreamWorks Studios estudioaren webgunea
* DreamWorks estudioaren IMDBko fitxa irakurgai
* Jarraitzaile eta zaletuen webgunea
* Datuak: Q192557
* Multimedia: DreamWorks / Q192557
# Dream Quest

Dream Quest Brad Armstrongek 2000an egindako film pornografikoa da, Jenna Jameson, Alexa Rae, Asia Carrera eta Stephanie Swift aktoreek protagonizatua. Oso film arrakastatsua izan zen, 2001ean lau AVN Sari irabazi zituena.

## Erreferentziak

* ↑ Jameson, Jenna; Strauss, Neil. (2004). How to Make Love Like a Porn Star: A Cautionary Tale. New York: Regan Books, 557 or. ISBN 0-06-053909-7..

## Kanpo estekak

* Datuak: Q1648607
# Emilio Almiñana

Emilio Almiñana futbolari uruguaitarra izan zen, erdilari gisa jokatu zuen Club Atlético Independienten.

## Karrera

Almiñana Montevideon jaio zen, eta bertan hasi zuen bere futbol ibilbidea, Central Español taldean jokatzen. 1932an River Plateren aurka finala 3-0 galdu zuen Independiente taldean jokatu zuen. Almiñanak 37 partida jokatu zituen 1932 eta 1933 artean

## Erreferentziak

* ↑ Uruguayan players in Argentina 1st level. Rec.Sport.Soccer Statistics Foundation.
* ↑ Chronik des südamerikanischen Vereinsfußballs 1950 bis 2000: Die. Wieland Becker 19 June 2015 ISBN 9783957448842..
* ↑ River, el campeón del siglo: todo su fútbol. Océano Argentina, 2000 ISBN 9789879164501..
* ↑ La Roja Oriental. Olé.

## Kanpo estekak

* Datuak: Q25039616
# Emilio Alonso

Emilio Alonso izan daiteke:
* Emilio Alonso Arbeletxe (1913-1998), saskibaloi jokalaria.
* Emilio Alonso Larrazabal (1912-1989), futbolaria.
* Emilio Alonso León (1950-), aktorea
* Emilio Alonso Manglano (1926-2013), militarra
* Emilio Alonso Sarmiento (1942-), ekonomialaria
# Emilio Aranguren Echeverría

Emilio Aranguren Echeverría (Santa Clara, Kuba, 1950eko irailaren 2a) kubatar elizgizona da, Holguíngo elizbarrutiko apezpikua.

## Bizitza

Euskal jatorriko familian jaio zen. 1931tik 1933ra bitartean Legazpiko alkatea izan zen Daniel de Arangurenen semea da. Daniel izeneko anaia du, Habanako Euskal Etxeko lehendakariordea dena.
Filosofia eta teologia ikasi zituen Habanan, eta 1976ko otsailaren 1ean apaiztu zen.
1991ko apirilaren 30an, Cienfuegos-Santa Clarako elizbarrutiko apezpiku laguntzaile izendatu zuten. Ekainaren 23an apezpiku ordenatu zen. 1995ean elizbarrutia bi jurisdikziotan banatu zenean, Cienfuegoseko elizbarrutiko apezpiku bihurtu zen.
2005eko azaroaren 14an Holguíngo elizbarrutiko apezpiku izendatu zuten, eta abenduaren 11n hartu zuen kargua.
2015ean, Frantzisko aita santuaren harrera antolatu zuen Holguíngo elizbarrutian.
2017tik 2020ra Kubako apezpiku-konferentziaren buru izan zen.

## Erreferentziak

* 1 2 3 4 (Gaztelaniaz) «Aranguren Echeverría, Emilio» Auñamendi Eusko Entziklopedia (Noiz kontsultatua: 2023-09-17).
* ↑ «Harrera ofiziala Daniel Aranguren jaunari, Legazpiko lehen alkate errepublikanoa izan zenaren semea» Legazpiko Udala 2015-10-15 (Noiz kontsultatua: 2023-09-17).
* 1 2 3 (Ingelesez) «Bishop Emilio Aranguren Echeverria» Catholic Hierarchy (Noiz kontsultatua: 2023-09-17).
* 1 2 3 (Gaztelaniaz) «Emilio Aranguren elegido presidente de la Conferencia de Obispos Católicos de Cuba» Martí Noticias 2017-11-10 (Noiz kontsultatua: 2023-09-17).

## Kanpo estekak

* Datuak: Q1337395
# Emilio Arrieta

    Artikulu hau Emilio Arrieta Corerari buruzkoa da; beste esanahietarako, ikus «Arrieta (argipena)».
Pascual Juan Emilio Arrieta Corera (Gares, Nafarroa, 1821eko urriaren 20a – Madril, 1894ko otsailaren 11, konpositore garrantzitsua izan zen. Batez ere zartzuela bultzatu zuen.

## Lanak
### Operak

* 1846 - Ildegonda.
* 1850 - La conquista di Granata.
* 1851 - Pergolesi.
* 1871 - Marina.

### Zarzuelak

* 1853 - El dominó azul.
* 1853 - El grumete.
* 1853 - La estrella de Madrid.
* 1854 - La cacería real.
* 1855 - Guerra a Muerte.
* 1855 - La dama del Rey.
* 1855 - Marina.
* 1856 - La hija de la Providencia.
* 1856 - El sonámbulo.
* 1858 - El planeta Venus, zarzuela fantástica.
* 1858 - Azón Visconti.
* 1860 - Los circasianos.
* 1862 - La Tabernera de Londres.
* 1866 - El duende de Madrid.
* 1866 - El conjuro.
* 1873 - San Francisco de Sena.

## Bibliografia

* VV.AA. Memorias Barbieri y Arrieta. Iberautor Promociones Culturales, S.L. Madrid, 1994.
* Ángel Sagardía Sagardía. Gaztambide y Arrieta. Fondo de Publicaciones del Gobierno de Navarra. Pamplona, 1983.
* María Encina Cortizo Rodríguez. Emilio Arrieta : de la ópera a la zarzuela. Instituto Complutense de Ciencias Musicales. Madrid, 2003.
* Emilio Cotarelo y Mori. Historia de la Zarzuela. Instituto Complutense de Ciencias Musicales. Madrid, 2003.

## Kaleak

* Emilio Arrieta kalea (Iruñea)

## Kanpo loturak

* Marina, Opusmúsican
* Datuak: Q953785
* Multimedia: Emilio Arrieta / Q953785
# Emilio Altzugarai

Emilio Altzugarai Goikoetxea (Iruñea, 1880ko urriaren 5a - Tolosa Okzitania, 1944ko urtarrilaren 2a) nafar militarra izan zen, Espainiako Armadako koronel izandakoa.
1909an Melillako Gerran parte hartu zuen, Otsoaren Amildegiko guduan hain zuzen ere. 1920an Muluya ibaira bidalita, hurrengo urtean Annualgo hondamendian izan zen eta armadatik bota zuten.
Espainiako Bigarren Errepublikan bere kargua berreskuratu zuen. Gerra Zibila piztu zenean, armadara itzuli zen eta Madrilgo defentsan aritu ziren Euskal Milizia Antifaxistak (Milicias Vascas Antifascistas) zuzendu zituen. Azaroan zauriturik, Bartzelonara joan zen.
Frantzian erbesteraturik, Perpinyan inguruan espiatzeari ekin zion ingelesen alde. Gestapok atxilotu eta bere konboia Frantziako Erresistentziak erasotua izan zenean hil zen.

## Erreferentziak

* ↑ Auñamendi Eusko Entziklopedia. Emilio Alzugaray Goicoechea. .
* ↑ Salas Larrazábal, Ramón. Historia del Ejército Popular de la República. La Esfera de los Libros S.L. ISBN 84-9734-465-0..
* ↑ Alpert, Michael. (1989). El Ejército Republicano en la Guerra Civil. Madrid: Siglo XXI de España ISBN 84-3230-682-2..
* Datuak: Q5830980
* Multimedia: Emilio Alzugaray / Q5830980
# Emilio Aragón

Emilio Aragón hurrengo pertsonak izan daitezke:
* Emilio Aragón Bermúdez (1929-2012), Miliki, espainiar pailazo, akordeoi-jotzaile eta abeslari.
* Emilio Aragón Álvarez (1959-), Milikito, aurrekoaren semea, espainiar animatzaile, aktore, aurkezle, musikari, ekoizle eta enpresaria.
# Emilio Arrieta kalea (Iruñea)

Emilio Arrieta kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Emilio Arrieta (1821-1894) garestar musikagilearen omenez darama.

## Kokapena

Media Luna kalean hasi, Medialuna parkearen parean, eta Bianako Printzearen plazan amaitzen da. Tartean honako kale hauek zeharkatzen dute: Aralar kalea, Erriberri kalea, Karlos III.aren etorbidea, Paulino Caballero kalea eta Francisco Bergamín kalea.
Orreaga etorbidea eta Leire kalearekiko paraleloki doa.

## Ondarea

* Medialuna parkea
* Iruñeko zezen plaza
* Eskolapioen eraikina
* Bianako Printzearen plaza
* Medialuna parkea.
* Iruñeko zezen plaza.
* Eskolapioen eraikina.

## Kanpo estekak

* Datuak: Q25479520
# Emilio Aragón Bermúdez

Emilio Aragón Bermúdez, ezizenez Miliki (1929ko azaroaren 4a, Carmona, Sevillako probintzia – 2012ko azaroaren 18a, Madril) espainiar pailazo, akordeoi-jotzaile eta abeslari bat izan zen.
Bereziki Los payasos de la tele izeneko pailazo taldeko partaide izateagatik ezaguna izan zen, Gabriel Aragón (Gaby) eta Alfonso Aragón Bermúdez-rekin batera (Fofo), Gaby, Fofo eta Miliki pailazo hirukote ospetsua osatuz, 1930eko hamarkadan Madrilgo Price Zirkoan lanean hasiz.
Aragón familiako sagako partaidea zen, Emilio Aragón Foureaux (Emig) pailazoaren semea eta Pompoff eta Thedy pailazoen hiloba. Bere ama, Rocío Bermúdez (Carmonan jaioa) zaldi gaineko akrobata izan zen eta bere arreba txikiena, Rocío, flamenko dantzaria. Emilio Aragón Álvarez (Milikito) eta Rita Irasema artisten aita ere bazen.

## Kanpo estekak

* Emilio Aragón Bermúdezen IMDBko fitxa irakurgai (Ingelesez)
* Datuak: Q312417
# Emilio Alonso Arbeletxe

    Artikulu hau saskibaloi jokalariari buruzkoa da; beste esanahietarako, ikus «Emilio Alonso».
Emilio Alonso Arbeletxe (Habana, 1913ko martxoaren 21a - Madril, 1998ko martxoaren 6a) euskal herritar saskibaloi jokalaria izan zen.
Pedro bere anaia bezala, Kuban jaio zen, gurasoak euskaldunak izanik. Biek Estatu Batuetan, Covingtongo St. Paul's Collegen hasi ziren saskibaloian. Gero, Madrilera joan eta Rayo Club de Madrid sortu zuten. Rayorekin 1933 eta 1936ko Espainiako Saskibaloi Errege Kopako irabazi zituen. Rayo eta gero, Real Madridera pasa zen.
Biek 1935eko apirilaren 15ean Espainiako saskibaloi selekzio nazionalaren lehendabiziko partida jokatu zuten, noiz Portugal 33-12 menderatu zuten. 1935eko EuroBasketen, Suitzan, zilarrezko domina lortu zuten.

## Erreferentziak

* ↑ Espín, Manuel. (1982/01/02). «Nuestro basket» El Mundo Deportivo.
* 1 2 «Emilio Alonso: con el llego el auténtico basket» El Mundo Deportivo: 24. 1985-1-12.
* ↑ ACB Liga. Ginebra'35. Los primeros héroes. .

## Kanpo estekak

* Datuak: Q5830971
# Emilio Alonso Larrazabal

    Artikulu hau futbolariari buruzkoa da; beste esanahietarako, ikus «Emilio Alonso».
Emilio "Emilín" Alonso Larrazabal (Getxo, 1912ko maiatzaren 25a - Mexiko Hiria, 1989ko abenduaren 29a) bizkaitar futbolaria izan zen, atzelari moduan aritzen zena.
Gerra Zibilean gudarako fondoak biltzeko sortutako futbol selekzioan parte hartu zuen eta Mexikon erbesteratu zen.

## Ibilbidea

| Kluba | Urtea |
| Getxoko Arenas | 1929-1933 |
| Real Madrid | 1933-1936 |
| Euskal Herriko futbol selekzioa | 1937-1939 |
| Club Atlético San Lorenzo de Almagro | 1940 |
* Datuak: Q1337392
# Eogystia

Eogystia Cossidae familiako tximeleta genero bat da. Bere espezie tipoa Hypopta sibirica da.

## Espezieak

| Espeziea | Egoera |
| Eogystia hippophaecolus | daturik gabe |
| Eogystia kaszabi | daturik gabe |
| Eogystia sibirica | daturik gabe |

## Kanpo estekak

* Datuak: Q18129995
* Espezieak: Eogystia
# Eohastigerinella watersi

Eohastigerinella Planomalinoidea superfamliako generoetako bat da. Familiako ezaugarriak ditu eta gainera honako hauek:
* Oskol planiespiral inbolutoa
* Ganbera luzexkak.
Koniziarretik Santoniarrera arte bizi izan ziren.

## Erreferentziak

* MICROPALEONTOLOGIA. Molina, Eustoquio - 2º ed. Zaragoza: Prensas Universitarias de Zaragoza, 2004.

## Ikus, gainera

* Planomalinoidea
* Globigerinina
* Foraminifero
* Datuak: Q8776486
* Espezieak: Eohastigerinella